**Dodatna pravila za prireditev na Zoomu.**

Prireditev na Zoomu je zelo specifična. Kot prvo, je potrebno, da smo potrpežljivi in sprejemljivi, če kaj »šteka«, navija ali pa preliva glas. Poskusili bomo narediti ves svoj del, da bi potekalo vse čimbolj nemoteno, včasih pa je problem v povezavi ali pa obstaja tudi zmotljivi človeški faktor. Zato vas prosimo za vaše dobrohotno sodelovanje.

Že tako ste starši povabljeni in je tudi zelo pomembno, da ste na prireditvi zraven otroka in **imate nadzor** nad računalnikom ali tablico, telefonom … da se ne bi zgodilo, da bi prireditev kdo motil.

Ves čas imate vsi **izklopljene mikrofone** (z miško kliknemo levo spodaj na Mute, tako da je mikrofon **prečrtan**). Vključi ga vsakokrat samo nastopajoči in ga takoj po svoji točki tudi izključi. (Zoom namreč pobira vse glasove v okolici in če imaš vklopljen mikrofon, je včasih dovolj že to, da prestaviš svinčnik in potem izbere tebe, da si na liniji in ne nastopajočega. Tistega, ki je na liniji, vsi vidimo in želimo, da bi bil to nastopajoči.)

Da vidimo nastopajočega, na Zoomu nastavimo Speaker's Wiew (zgoraj desno kliknemo na ikono: majhen kvadratek, sestavljen iz 9 pikic in izberemo Speaker's Wiew)

Med prireditvijo ne pišemo komentarjev (Chats), da **ne motimo**. Otroci se kakšenkrat radi poigrajo z raznimi nastavitvami (Reactions), vendar v času prireditve bi tudi to motilo.

Hvala za vse upoštevanje.

Zoom nam omejuje več nastopajočih hkrati, zato so točke solistične. Ampak pustite se presenetiti!

Prireditev je pripravljena z veliko sodelovanja, ljubezni in čudovite otroške domišljije.

Mateja Magajna